##### FOLLETO MISA CON NENOS

##### 5 de novembro 2023

**ORDINARIO 31º-A**

***Mateo 23,1-12: "No sexades como os fariseos. O primeiro entre vós será o voso servidor"***

Mensaxe: A túa **graza é para os sinxelos**



1. **MONICIÓN DE ENTRADA**

Irmáns e irmás: Benvidos á eucaristía neste domingo 31 do tempo ordinario. Despois dos días en que festexamos aos santos e rezamos polos defuntos, Xesús fainos varias chamadas: que fagamos o que dicimos, que non sexamos orgullosos nin busquemos os postos de renome, e que aprendamos a ser servizais poñéndonos ao dispor dos demais. Pidamos hoxe ao Señor que este sexa o estilo de vida de todos os que formamos a Igrexa pero especialmente dos que ten cargos de responsabilidade nela.

**SAÚDO DO SACERDOTE: No nome do Pai...**

***O Deus dos sinxelos e dos que fan o que din, sexa convosco.***

**2. SÚPLICAS DE PERDÓN**

*Sacerdote:* ***Ao* Deus humilde, cuxo amor nos libera e sa, pedímoslle perdón.**

• Catequista: Ti que cumpres a palabra, que apoias o que dis cos feitos. ***Señor, ten piedade de nós.***

• Neno/a: Ti que viñeches non a ser servido senón a servir a todos. ***Cristo, ten piedade de nós.***

• Pais: Ti que condenaches a soberbia, o orgullo e o buscar os ***primeiros postos. Señor, ten piedade de nós.***

Sacerdote: Que Deus o noso Pai, nos purifique do pecado e nos faga dignos de participar desta Eucaristía.

**3.- MONICIÓN Á PALABRA DE DEUS**

O texto do profeta Malaquías que agora escoitamos, predisponnos

a entender o Evanxeo que se nos lerá despois. Transmitir o Evanxeo,

evanxelizar, non é só predicar uns contidos teóricos, senón transmitir

unha maneira de vivir: a maneira de ser de Deus, o estilo de vida de

Xesucristo. Se o que facemos non coincide co que dicimos, somos

uns hipócritas e a nosa vida convértese nun escándalo para os

demais.

**LECTURAS**

**MALAQUÍAS 1, 14b - 2, 2b. 8-10:** *Tédesvos separado do camiño recto e fixestes que moitos tropecen na lei.*

Eu son un gran rei, di o Señor do universo, e todas as nacións temen o meu nome. Isto é o que vos mando, sacerdotes: Se non escoitades e non poñedes todo o voso corazón en glorificar o meu nome, di o Señor do universo, enviareivos a maldición. **Separástesvos do camiño recto e fixestes que moitos tropecen na lei,** invalidando a alianza de Leví, di o Señor do universo. Pois eu tamén vos vou a facer desprezables e viles para todo o pobo, xa que a vosa boca non gardou o camiño recto e fostes parciais na aplicación da lei. Non temos todos un mesmo pai? Non nos creou o mesmo Deus? Por que entón nos traizoamos uns a outros profanando a alianza dos nosos pais?

*Palabra do Señor.*

**SALMO 130: R/. Garda a miña alma n paz, xunto a ti, Señor.**

**1ª Tesalonicenses 2, 7b-9. 13*:*** *Desexabamos entregarvos non só o Evanxeo de Deus, senón ata as nosas propias persoas*.

Irmáns: Portámonos con delicadeza entre vós, como unha nai que coida con agarimo dos seus fillos. Queriámosvos tanto que desexabamos entregarvos non só o Evanxeo de Deus, senón ata as nosas propias persoas, porque vos gañabades o noso amor. Lembrade, irmáns, os nosos esforzos e fatigas; traballando día e noite para non ser gravosos a ninguén, proclamamos entre vós o Evanxeo de Deus. Polo tanto, tamén nós damos grazas a Deus sen cesar, porque, ao recibir a palabra de Deus que vos predicamos, acolléstela non como palabra humana, senón, cal é en verdade, como palabra de Deus que permanece operante en vós os crentes.

*Palabra do Señor.*

**MATEO 23,1-12*: Eles din, pero non fan****.*

|  |
| --- |
| **Narrador:** Naquel tempo, falou Xesús á xente e aos seus discípulos, dicindo:  Xesús: -«Na cátedra de Moisés sentaron os escribas e os fariseos: facede e cumpride todo o que vos digan; pero non fagades o que eles fan, porque **eles din, pero non fan**. Atan fardos pesados e cárganllos á xente nos ombreiros, pero eles non están dispostos a mover un dedo para empuxar. **Todo o que fan é para que os vexa a xente:** alongan as filacterias e agrandan as orlas do manto; gústanlles os primeiros postos nos banquetes e os asentos de honra nas sinagogas; que lles fagan reverencias nas prazas e que a xente os chame “rabbí”.  Vós, en cambio, non vos deixedes chamar “rabbí”, porque uno só é o voso mestre e todos vós sodes irmáns. E non chamedes pai voso a ninguén na terra, porque un só é o voso Pai, o do ceo. Non vos deixedes chamar mestres, porque uno só é o voso mestre, o Mesías. **O primeiro entre vós será o voso servidor.** O que se enaltece será humillado, e o que se humilla será enaltecido».  *Palabra do Señor*.  ***(Narrador-Xesús).*** |

4.- **ORACIÓN DOS FIEIS**

Sacerdote: ***Oremos ao Señor, noso Deus, dicindo***

***-Escóitanos Señor.***

1. Para que a Igrexa sexa lugar de encontro de irmáns. ***Oremos***.
2. Para que os que teñen cargos na Igrexa sexan sinxelos, servizais e servidores. ***Oremos.***
3. Para que nunca nos deixemos levar pola mentira, as aparencias ou o desexo de dominar os outros. ***Oremos.***
4. Para que vivamos segundo indícanos a nosa conciencia e nos deixemos guiar por ela. ***Oremos.***
5. Para que sexamos sinceros e comprensivos con todos sen aspirar a ser máis que os outros. ***Oremos.***
6. Para que desaparezan as guerras, as nacións dialoguen ese tendan a man. ***Oremos.***
7. Para que os nosos defuntos sexan recibidos por Deus no seu Reino de luz e de vida. ***Oremos.***
8. Para que todos aqueles que choran pola morte dunha persoa querida sintan o consolo de Deus e a súa fortaleza.

Sacerdote: Escoita, Pai, a nosa oración e que o teu amor nos libere das nosas escravitudes. Por XCNS.

**5. PROCESIÓN DE OFRENDAS**

**- CARTEIS** “SI” e “NON”

Con estas palabras “SI” e “NON” queremos simbolizar neste día aquilo que ás veces facemos con Xesús: dicimos que “SI” pero logo, coa nosa vida, facemos aquilo que nos convén cun “NON”, predicamos unha cousa e logo facemos outra.

- **CARTEIS COAS PALABRAS** AMOR, XUSTIZA, VERDADE, ALEGRIA, ESPERANZA, DEUS, CRISTO, CEO E FAMILIA:

Con estas palabras: amor, xustiza, verdade, alegría, esperanza, Deus, Cristo, ceo e familia queremos comprometernos #ante Xesús a ser precisamente iso que o mundo tanto necesita e que estraña: persoas diferentes, coherentes, servizais.

**- PAN E VIÑO:**

Co PAN E O VIÑO, simbolizamos o máis grande do domingo, do Día do Señor. A Misa é unha mesa na que nos facemos fortes e recuperamos a alegría para seguir camiñando. Grazas, Señor!



**6.- ORACIÓN DE GRAZAS**

Deus dos sinxelos

**Gracias, Xesús,** polo que hoxe nos lembraches que:

**A ti non che gustan** os que levan caretas para aparentar, nin os que aproban a teoría pero suspenden na práctica, nin os **que mandan facer aos outros pero eles non fan.**

**Ti apostas** polos humildes, os coherentes e os comprensivos cos fallos alleos, os que fan do servizo aos demais o lema das súas vidas.

**Hoxe pedímosche** que fagamos realidade o que cremos, que non pretendamos ser máis que ninguén, que coidemos o noso interior máis que a fachada exterior, que lembremos ante todo que ti es Pai de todos e todos somos irmáns.

**Pon nos nosos corazóns** a chave do amor que nos libera das nosas escravitudes, abafos e medos e empúxanos a tender pontes, a abrir posibilidades, a facer máis felices aos demais

**Porque ti, Xesús, dás a tu graza aos sinxelos.**

**FELIZ DOMINGO,**

**DÍA do SEÑOR**